Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 8965

(2) bekezdésében és 5. cikkének (2) bekezdésében említett megállapodásokhoz vagy egyezményekhez való csatlakozásuk, a lehető legnagyobb mértékig és az abban az okmányban megállapított feltételekkel összhangban, időben egybeessen a csatlakozási szerződés hatálybalépésével. Amennyiben a 3. cikkben, a 4. cikk (1) bekezdésének második mondatában és a 4. cikk (2) bekezdésében említett megállapodások vagy egyezmények csak tervezet formájában léteznek, aláírásukra még nem került sor, és a csatlakozást megelőző időszakban valószínűleg már nem is írhatók alá, a csatlakozó államok felhívást kapnak arra, hogy – a csatlakozási szerződés aláírását követően és a megfelelő eljárásokkal összhangban – pozitív szellemben és a szerződések megkötését elősegítő módon vegyenek részt az említett tervezetek elkészítésében. V. A csatlakozás feltételeiről szóló okmány 59., 76., 102. és 128. cikkében említett, a társszerződő országokkal az átmenetre és a kiigazításokra vonatkozó jegyzőkönyvek tárgyalásával összefüggésben a csatlakozó államok képviselői megfigyelőként vesznek részt a munkában a jelenlegi tagállamok képviselői mellett. Egyes, a Közösség által kötött és 1995. január 1-je után is hatályban maradó nem preferenciális megállapodások, annak érdekében, hogy az Unió bővítését figyelembe vegyék, módosításra vagy kiigazításra szorulhatnak. Ezekről a módosításokról és kiigazításokról a Közösség a csatlakozó államok képviselőivel együttesen tárgyal az előző bekezdésben említett eljárásnak megfelelően. VI. Az intézmények kellő időben elkészítik a csatlakozás feltételeiről és a szerződések kiigazításáról szóló okmány 170. cikkében említett szövegeket. 2004/60/II. szám A Belga Királyság, a Dán Királyság, a Németországi Szövetségi Köztársaság, a Görög Köztársaság, a Spanyol Királyság, a Francia Köztársaság, Írország, az Olasz Köztársaság, a Luxemburgi Nagyhercegség, a Holland Királyság, a Portugál Köztársaság, Nagy-Britannia és Észak-Írország Egyesült Királysága (az Európai Unió tagállamai), valamint a Norvég Királyság, az Osztrák Köztársaság, a Finn Köztársaság, a Svéd Királyság között, a Norvég Királyságnak, az Osztrák Köztársaságnak, a Finn Köztársaságnak és Svéd Királyságnak az Európai Unióhoz történő csatlakozásáról szóló szerződés ALÁÍRÁSÁRÓL FELVETT JEGYZŐKÖNYV A Belga Királyság, a Dán Királyság, a Németországi Szövetségi Köztársaság, a Görög Köztársaság, a Spanyol Királyság, a Francia Köztársaság, Írország, az Olasz Köztársaság, a Luxemburgi Nagyhercegség, a Holland Királyság, a Portugál Köztársaság, Nagy-Britannia és Észak-Írország Egyesült Királysága (az Európai Unió tagállamai) meghatalmazottjai, valamint a Norvég Királyság, az Osztrák Köztársaság, a Finn Köztársaság, a Svéd Királyság meghatalmazottjai 1994. június 24-én Korfuban aláírták a Norvég Királyságnak, az Osztrák Köztársaságnak, a Finn Köztársaságnak és Svéd Királyságnak az Európai Unióhoz történő csatlakozásáról szóló szerződés. Ennek alkalmával a Belga Királyság meghatalmazottja aláírásához a következő kiegészítést fűzte: „E szerződésnek a Belga Királyság részéről történő aláírásával a szövetségi hatóságok, valamint a Francia Közösség, a Flamand Közösség, a Németajkú Közösség, a Vallon Régió, a Flamand és Régió és a Brüsszel Fővárosi Régió egyaránt nemzetközi kötelezettséget vállalnak.” A csatlakozási szerződés többi aláíró állama a következő nyilatkozatot tette: „A csatlakozási szerződés többi aláíró állama úgy értelmezi, hogy Belgium egyoldalú nyilatkozata Belgium alkotmányjogi sajátosságaiból fakad, amely nem sértheti azt a tényt, hogy e szerződésben egyedül a Belga Királyság szerződő fél, és hogy a többi állammal szemben egyedül a Belga Királyság visel felelősséget azon kötelezettségek betartásáért, amelyeket az Európai Unió tagállamaként e szerződés aláírásával magára vállalt.” A Belga Királyság megerősítette, hogy a fentiekkel egyetért. Ezt a jegyzőkönyvet az Európai Közösségek Hivatalos Lapjában közzé kell tenni. Kelt Brüsszelben, az ezerkilencszázkilencvennegyedik év július havának huszonhatodik napján. A Norvégia, Ausztria, Finnország és Svédország csatlakozásáról tartott konferencia elnöke részéről. Az Európai Unió Tanácsának főtitkára

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes